சிறுவயதில் கங்குலியின் தீவிர ரசிகன் நான். அதற்காகவே வலதிலிருந்து இடது பக்கம் பேட் செய்ய பழகினேன். யாருடனாவது க்ரிக்கெட் பார்க்க நேரிட்டால் அச்சமயம் கங்குலியும் அவுட் ஆனால் என்னை அவர்கள் அடிக்கும் கிண்டலில் அழவும் செய்திருக்கிறேன். அத்தனை பெரிய கங்குலியின் வாய்ச்செவுடாலாக இருந்திருக்கிறேன். எனக்கென நண்பர்கள் வட்டம் அமைய ஆரம்பித்த பொழுது க்ரிக்கெட்டிலிருந்து விலக ஆரம்பித்திருந்தேன். சமீபகலாமாக உருவாகியிருக்கும் அணிகளின் சூழலும் அவர்களின் ஆட்டமும் தான் என்னை மீண்டும் க்ரிக்கெட்டின் ரசிகனாக மாற்றியிருக்கிறது. எல்லோரின் மேட்சுகளையும் பார்ப்பேன். இந்திய அணியெனில் ஈர்ப்பு பன்மடங்காக இருக்கும். அவ்வளவுதான்.